Venables fikk et godt rykte på seg som manager i Crystal Palace og Queens Park Rangers. Dette gjorde han attraktiv for toppklubber i Europa, og i 1984 ble han ansatt som manager i FC Barcelona i Spania. I løpet av sine tre sesonger i klubben førte han den til ett ligamesterskap, en seier i den spanske ligacupen og finalen i Europacupen, hvor de tapte på straffer mot Steaua București. Han fikk sparken i september 1987.